تورکیه-نین خاریجی ایشلر ناظیرلیگی فرانسانین پایتاختی پاریس-ده اؤتن گون تؤره‌دیلن ترور هوجومونو قینادی.
خاریجی ایشلر ناظرلیگی‌نین آچیقلاماسیندا بیلدیریلیب: " پاریس-ده اؤتن گون تؤره‌دیلن هوجومو قیناییر، فرانسیز خالقی‌نین کدرینی بؤلوشوروک. ترورلا موباریزه‌ده اولوسلار آراسی امکداشلیغین گوجلندیریلمه‌سی اوچون قالدیریلان تشببوس‌لری دستکلییریک."
قئید ائدک کی، دونن پاریس-ده اوپرا میدانی یاخینلیغیندا شوبهه‌لی شخص بیچاقلا پیادا‌لارا هوجوم ائدیب، نتیجه‌ده بیر نفر هلاک اولوب، 2-سی آغیر اولماقلا 4 نفر یارالانیب. پولیس هوجوم ائدن شخصی گولله‌له‌ییب.
